Dom za starije i nemoćne osobe vis

S.S.Kranjčevića 12, Vis

OIB 98150865880

Sukladno članku 15. Zakona o javnoj nabavi (NN 120/16) te na temelju članka 28. Statuta Doma za starije i nemoćne osobe Vis (br.99-2/15-pročišćeni tekst), ravnatelj Doma za starije i nemoćne osobe Vis donosi:

PRAVILNIK O PROVEDBI POSTUPAKA JEDNOSTAVNE NABAVE

 OPĆE ODREDBE

 Članak 1.

Ovim Pravilnikom uređuje se postupak nabave roba i usluga procijenjene vrijednosti nabave manje od 200.000,00 kn bez PDV-a, te postupak nabave radova procijenjene vrijednosti nabave manje od 500.000,00 kn bez PDV-a ( u nastavku teksta:jednostavna nabava).

 SPREČAVANJE SUKOBA INTERESA

 Članak 2.

U sukobu interesa na odgovarajući način primjenjuju se odredbe Zakona o javnoj nabavi.

POKRETANJE POSTUPKA JEDNOSTAVNE NABAVE

Članak 3.

Pripremu i provedbu postupka jednostavne nabave provode stručno povjerenstvo naručitelja koje imenuje odgovorna OSOBA NARUČITELJA INTERNIM AKTOM, TE ODREĐUJE NJIHOVE OBVEZE I OVLASTI U POSTUPKU JEDNOSTAVNE NABAVE. Stručno povjerenstvo naručitelja mogu biti i druge osobe, ako imaju utjecaj na odlučivanje i/ili druge radnje u svezi s pojedinim postupkom jednostavne nabave.

Članak 4.

Postupci jednostavne nabave pokreću se pod uvjetom da su planirana i osigurana financijska sredstva za predmet nabave i da je predmet nabave uvršten u Plan nabave za proračunsku godinu.

POSTUPAK JAVNE NABAVE PROCIJENJENE VRIJEDNOSTI MANJE OD 70.000,00 KUNA BEZ PDV-a

Članak 5.

Za predmete nabave procijenjene vrijednosti manje od 70.000,00 kn. bez PDV-a, poziv na dostavu ponuda upućuje se jednom ili više gospodarskih subjekata na način koji omogućava dokazivanje da je isti zaprimljen od potencijalnih ponuditelja (dostavnica, povratnica, preslika izvješća o uspješnom slanju faksom, izviješće o pročitanoj elektroničkoj pošti i sl.)

Članak 6.

Nakon odabira najpovoljnije ponude, izdaje se narudžbenica koja sadrži sve bitne elemente Ugovora.

POSTUPAK JEDNOSTAVNE NABAVE PROCIJENJENE VRIJEDNOSTI OD 70.000,00 KUNA BEZ PDV-a, A MANJE OD 200.000,00 KUNA BEZ PDV-a ZA ROBE I USLUGE, ODNOSNO ZA RADOVE MANJE OD 500.000,00 KUNA

Članak 7.

Poziv za dostavu ponuda za nabave procijenje vrijednosti od 70.000,00 kn bez PDV-a, a manje od 200.000,00 kn bez PDV-A za robe i usluge, odnosno manje od 500.000,00 kn bez PDV-a za radove, upućuje se istovremeno na najmanje tri gospodarska subjekta po izboru, na naćin koji omogućuje dokazivanje da je isti zaprimljen od potencijalnih ponuditelja (dostavnica, povratnica, preslika izviješća o uspješnom slanju faksom, izviješće o pročitanoj elektroničkoj pošti i sl.)

Iznimno, ovisno o prirodi predmeta nabave i razini tržišnog natjecanja, poziv na dostavu ponuda se može uputiti manjem broju gospodarskih subjekata u slučaju provedbe nabave koja zahtijeva žurnost, kada je to potrebno zbog obavljanja usluga ili radova na dovršenju započetih, a povezanih funkcionalnih ili prostornih cjelina, isključiva prava te u ostalim slučajevima po odluci Naručitelja.

SADRŽAJ POZIVA NA DOSTAVU PONUDA

Članak 8.

Poziv na dostavu ponuda minimalno sadrži naziv Naručitelja i adresu potencijalnog ponuditelja, ukoliko se poziv na dostavu ponuda šalje gospodarskim subjektima po izboru, opis predmeta nabave, rok za dostavljanje ponude, (datum i vrijeme) uvjete i zahtjeve koje ponuditelji trebaju ispuniti , način dostavljanja nponuda, adresu na kojoj se može preuzeti dodatna dokumentacija ako je potrebno, adresu na koju se ponude dostavljaju, broj telefona i elektroničku adresu osobe za kontakt.

Članak 9.

Naručitelj u pozivu na dostavu ponuda može odrediti osnove za isključenje i uvjete sposobnosti gospodarskih subjekata te tražiti jamstva o složenosti predmeta nabave i procijenjenoj vrijednosti, primjenjujući na odgovarajući način odredbe važećeg Zakona o javnoj nabavi.

NAČIN I ROK DOSTAVE PONUDA

Članak 10.

Način dostave ponuda određuje se u pozivu za dostavu ponuda, Stručno povjerenstvo naručitelja koje se sastoji od najmanje dva člana otvaraju pristigle ponude neposredno nakon isteka roka za dostavu ponuda, prema redoslijedu zaprimanja ponuda.

Otvaranje ponuda nije javno, iznimno ako je u pozivu na dostavu ponuda drugačije navedeno.

Članak 11.

Stručno povjerenstvo pregledava i ocjenjuje ponude na temelju uvjeta i zahtjeva iz poziva za dostavu ponuda.

O postupku otvaranja, pregleda i ocjena ponuda u slučaju nabave iz članka 6. ovog Pravilnika sastavlja se Zapisnik o otvaranju, pregledu i ocjeni ponuda koji minimalno mora sadržavati podatke o ponuditeljima, utvrđivanje da ponuda odgovara opisu predmeta nabave ili navođenje svih elemenata u kojima ponuda odstupa od traženog, cijenu svake ponude, rokove i ostale bitne uvjete navedene u ponudi te podatke o odabranom ponuditelju kao i razloge odabira odnosno poništenja postupka.

Kao najpovoljniju ponudu može se izabrati samo ponuda ponuditelja koji je ispunio sve uvjete iz Poziva na dostavu ponuda.

Zapisnik o otvaranju, pregledu i ocjeni ponuda sadrži prijedlog odgovornoj osobi Naručitelja za donošenje Odluke o odabiru najpovoljnijeg ponuditelja.

DONOŠENJE ODLUKE O PONIŠTENJU

 Članak 12.

Naručitelj zadržava pravo poništiti postupak jednostavne nabave, prije ili nakon roka za dostavu ponuda bez posebnog pisanog obrazloženja.

Nakon odabira najpovoljnije ponude, potpisuje se Ugovor ili izdaje narudžbenica koja sadrži sve bitne elemente Ugovora.

Za nabavu procijenjene vrijednosti manje od 70.000,00 kn bez PDV-a izdaje se narudžbenica, a za nabave procijenjene vrijednosti iznad 70.000,00 kn bez PDV-a i više, u pravilu se sastavlja Ugovor o javnoj nabavi.

PRIJELAZNE I ZAVRŠNE ODREDBE

Članaka 13.

Sve izmjene i dopune ovog Pravilnika, donose se na isti način kao i ovaj Pravilnik.

Ovaj Pravilnik, kao i sve njegove izmjene i dopune, objavljuju se na Internet stranici Doma za starije i nemoćne osobe Vis.

Stupanjem na snagu ovog Pravilnika stavlja se van snage Pravilnik o provedbi postupka nabave bagatelne vrijednosti br 191-1/16

Članak14.

Pravilnik oglašen na oglasnoj ploči 24. travnja 2017. godine.

Ovaj Pravilnik stupa na snagu osmog dana od dana objave na oglasnoj ploči ustanove.

Vis, 24. travnja 2017. godine

Br: **76-3 / 17**

RAVNATELJ:

Dalibor Damjanović dipl.iur.

Na ovaj Pravilnik Upravno vijeće Doma Vis dalo je suglasnost svojom Odlukom broj 76-2/17

dana 24. travnja 2017. godine.

PREDSJEDNIK U.V .DOMA VIS:

Nediljko Šimunović up. pravnik